బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
నిషేధం విధించినా రబాడానే నెంబర్ వన్
ఆస్ట్రేలియా కెప్టెన్ స్టీవ్‌స్మిత్‌ని ఉద్దేశపూర్వకంగా ఢీకొట్టి రెండు టెస్టు మ్యాచ్‌ల నిషేధానికి గురైన రబాడ.. టెస్టు ర్యాంకింగ్స్‌లో అగ్రస్థానానికి ఎగబాకాడు.
TNN | Updated:
Mar 13, 2018, 06:38PM IST
దక్షిణాఫ్రికా యువ కెరటం కగిసో రబాడకు ఇది కాస్త ఊరటనిచ్చే విషయం. ఆస్ట్రేలియా కెప్టెన్ స్టీవ్&zwnj;స్మిత్&zwnj;ని ఉద్దేశపూర్వకంగా ఢీకొట్టి రెండు టెస్టు మ్యాచ్&zwnj;ల నిషేధానికి గురైన రబాడ.. టెస్టు ర్యాంకింగ్స్&zwnj;లో అగ్రస్థానానికి ఎగబాకాడు. 902 పాయింట్లతో టెస్టుల్లోనే టాప్ బౌలర్&zwnj;గా అవతరించాడు. భారత ఆఫ్ స్పిన్నర్ రవిచంద్రన్ అశ్విన్ నాలుగో స్థానానికి ఎగబాకాడు. ఇక రవీంద్ర జడేజా తన మూడో స్థానాన్ని పదిలంగా ఉంచుకున్నాడు. ఆస్ట్రేలియా ఫాస్ట్ బౌలర్ జేమ్స్ అండర్సన్ రెండో స్థానానికి పడిపోయాడు. ఈ మేరకు ఐసీసీ టెస్ట్ ప్లేయర్ ర్యాంకింగ్స్&zwnj;ను మంగళవారం ప్రకటించింది.
ఆస్ట్రేలియాతో జరిగిన రెండో టెస్టులో అద్భుత బౌలింగ్&zwnj;తో రబాడ దక్షిణాఫ్రికాకు విజయంలో కీలకపాత్ర పోషించాడు. రెండు ఇన్నింగ్సుల్లో కలిపి 11 వికెట్లు తీసిన రబాడ &lsquo;ప్లేయర్ ఆఫ్ ది మ్యాచ్&rsquo; గెలుచుకోవడమే కాకుండా నంబర్ వన్ బౌలర్&zwnj;గా నిలిచాడు. కాగా, 900 పాయింట్లను దాటిన 23వ బౌలర్&zwnj;గా రబాడ రికార్డు కెక్కాడు. దక్షిణాఫ్రికా నుంచి నాలుగో బౌలర్. గతంలో దక్షిణాఫ్రికా నుంచి ఫిలాండర్ (2013లో 912 పాయింట్లు), షాన్ పొలాక్ (1999లో 909 పాయింట్లు), డేల్ స్టెయిన్ (2014లో 909 పాయింట్లు) ఈ ఘనత సాధించారు. ఇదిలా ఉంటే, అశ్విన్ రెండు స్థానాలు ఎగబాకాడు. జోష్ హాజల్&zwnj;వుడ్ (4 నుంచి 5కు), మిచెల్ స్టార్క్ (5 నుంచి 9కు) వెనక్కి నెట్టి నాలుగో స్థానానికి అశ్విన్ చేరుకున్నాడు.
ఇక బ్యాట్స్&zwnj;మెన్ విషయానికి వస్తే, ఆస్ట్రేలియా కెప్టెన్ స్టీవ్ స్మిత్ అగ్రస్థానంలో కొనసాగుతున్నాడు. భారత కెప్టెన్ విరాట్ కోహ్లీ రెండో స్థానం పదిలంగా ఉంది. అలాగే ఛటేశ్వర్ పుజారా తన ఆరో స్థానాన్ని కాపాడుకున్నాడు. దక్షిణాఫ్రికా ఆటగాడు ఏబీ డివిలియర్స్ తన ర్యాంకును బాగా మెరుగుపరుచుకున్నాడు. ఐదు స్థానాలు ఎగబాకి ఏడో స్థానానికి చేరుకున్నాడు. హషీం ఆమ్లా ఒక స్థానం ఎగబాకి తొమ్మిదో స్థానానికి వెళ్లాడు. ఇంగ్లండ్ బ్యాట్స్&zwnj;మన్ జోరూట్ మూడో స్థానంలో ఉండగా.. కేన్ విలియమ్సన్ (న్యూజిలాండ్) నాలుగు, డేవిడ్ వార్నర్ (ఆస్ట్రేలియా) ఐదో స్థానంలో ఉన్నారు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.